পরিবারের অমতে বিয়ে করলে, মিলবে না পুলিশি সুরক্ষা, বিতর্কিত রায় এলাহাবাদ হাইকোর্টের

ওয়েবডেস্ক: ফের এলাহাবাদ হাইকোর্টের (Allahabad High Court) বিতর্কিত রায়, পরিবারের অনিচ্ছায় (Family disapproval) পালিয়ে বিয়ে করলে মিলবে না পুলিশি সুরক্ষা। স্বামী-স্ত্রী প্রাপ্তবয়স্ক (Adult) হলেও সাহায্য করতে যাবে না পুলিশ। যতক্ষণ না প্রকৃতই আক্রমণের প্রমাণ মিলছে, পাওয়া যাবে না নিরাপত্তা। পালিয়ে বিয়ে করলে সমাজকে মোকাবিলা করতে শিখতে হবে। নিজেরাই নিজেদের নিরাপত্তা দিন, জানিয়ে দিল এলাহাবাদ হাইকোর্ট। মামলার পর্যবেক্ষণে এক বিবাহিত দম্পতির (Couple) নিরাপত্তার আবেদন খারিজ করেছে এলাহাবাদ হাইকোর্ট।

এলাহাবাদ হাইকোর্টে বিচারপতি সৌরভ শ্রীবাস্তব মামলা চলাকালীন মামলার পর্যবেক্ষণে এর রায় দেন। এক যুগল পুলিশি নিরাপত্তার দাবিতে আদালতের দ্বারস্থ হয়েছিলেন।

এলাহাবাদ হাইকোর্ট মামলার শুনানিতে বলে, যে ক্ষেত্রে সত্যিই প্রয়োজন, সেক্ষেত্রে আদালত নিরাপত্তা দিতে পারে, কিন্তু যেখানে ঝুঁকির সম্ভাবনা নেই, সেখানে যুগলের একে অপরকে সমর্থন করা শিখতে হবে, সমাজের সঙ্গে মোকাবিলার ক্ষমতা রাখতে হবে।

আবেদনকারীর রিট পিটিশন খারিজ করে দিয়ে আদালত জানায়, এক্ষেত্রে পিটিশনারদের কোনও ঝুঁকি নেই। হাইকোর্ট পর্যবেক্ষণে বলে, বাড়ির অমতে পালিয়ে গিয়ে নিজেদের ইচ্ছায় বিয়ে করলে সেই যুবক-যুবতীতে আদালত নিরাপত্তা দিতে বাধ্য নয়। এমন কোনও প্রমাণ নেই যে আবেদনকারীদের মানসিক বা শারীরিক ক্ষতি হতে পারে তাদের পরিবার থেকে। আদালত স্পষ্ট করে দিয়েছে, যদি মামলাটি উপযুক্ত হয়, তাহলে আদালত দম্পতিকে নিরাপত্তা দিতে পারে, কিন্তু তারা যে সমর্থন চেয়েছে তা দিতে পারে না। তাদের শিখতে হবে।

উল্লেখ্য যে আবেদনকারীরা চিত্রকূটের পুলিশ সুপারিনটেনডেন্টের কাছে একটি আবেদন জমা দিয়েছেন। আদালত নির্দেশ দিয়েছে যে, যদি পুলিশ কোনও প্রকৃত হুমকি, তাহলে আইন অনুসারে প্রয়োজনীয় ব্যবস্থা নেওয়া উচিত।

দেখুন অন্য খবর-